laion/Wikipedia-Exotic huggingface dataset:
ჰელიოსკოპი

ჰელიოსკოპი (ძვ. ბერძნ. ἥλιος — მზე, σκοπέω — ვუყურებ) — ასტრონომიული ინსტრუმენტი, რომელსაც იყენებენ მზეზე ვიზუალური დაკვირვებისათვის. ტელესკოპის ნაირსახეობა. მზის დისკოს სიკაშკაშის შესამცირებლად ჰელიოსკოპს აქვს შუქფილტრები, სპეცობიექტივები და ოკულარები. ამჟამად ჰელიოსკოპს დამხმარე მნიშვნელობა აქვს, რადგან მზეს უმთავრესად ფოტოგრაფიული მეთოდებით იკვლევენ. პირველი ჰელიოსკოპი შექმნა ქრისტოფერ შაინერმა (1575 –1650) მზის ლაქებზე დასაკვირვებლად. ქართული საბჭოთა ენციკლოპედია, ტ. 11, თბ., 1987. — გვ. 616.
ლუნდი

ლუნდი (შვედ. Lund) — ქალაქი სამხრეთ შვედეთში, სკონეს პროვინციაში, ლუნდის მუნიციპალიტეტის ცენტრი. 2010 წლის მონაცემებით მისი მოსახლეობა 82 800 ადამიანია, მთლიანი მუნიციპალიტეტის კი 110 824. მიჩნეულია, რომ ქალაქი 990 წელს დაარსდა, როდესაც სკონე დანიას მიეკუთვნებოდა. სულ მალე ის ბალტიის ზღვის რეგიონის მთავარი ქრისტიანული ცენტრი გახდა, იმ დროს, როდესაც ქრისტაინული მისიებისთვის ეს არეალი ჯერ კიდევ საზღვრად რჩებოდა. 1103 წლისთვის ქალაქი არქისაეპისკოპოსო ცენტრი იყო. ცენტრალურ ნაწილში აღმართულია ლუნდის კათედრალი, რომელიც 1090-1145 წლებშია აგებული. 1666 წელს დაარსებული ლუნდის უნივერსიტეტი დღეისათვის სკანდინავიის ერთ-ერთი უდიდესი საგანმანათლებლო-სამეცნიერო ინსტიტუციაა. ჰორიზონტი ლუნდის უნივერსიტეტის მთავარი შენობა უნივერსიტეტის ბიბლიოთეკა ლიბერიეტი სასტუმრო საკათედრო სკოლა Wickmanska gården ბოტანიკური ბაღი შვედეთის ქალაქების სია ოფიციალური საიტი ტურისტული ინფორმაცია ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012. ↑ Lund University დაარქივებული 2016-11-14 საიტზე Wayback Machine. , The Solander Program Website ↑ Universities in the Øresund Region დაარქივებული 2008-04-21 საიტზე Wayback Machine. , Øresund Entrepreneurship Academy Website ↑ Welcome to Lund University
ჰელიოფიზიკა

ჰელიოფიზიკა (ჰელიო... და ფიზიკა) — ასტრონომიის დარგი, რომელიც შეისწავლის მზის ფიზიკურ თვისებებს; მზის ფიზიკურ პარამეტრებს (ტემპერატურა, სიმკვრივე, ელექტრო და მაგნიტური ველების დაძაბულობა და სხვ.) აგენენ დაკვირვების სპექტროსკოპული, სპექტრომეტრული, ფოტოგრაფიული, რადიოასტრონომიული, და სხვა მეთოდებით, მზის ფიზიკურ მოდელს კი აგებენ თეორიული ფიზიკის მეთოდების მოშველიებით. ქართული საბჭოთა ენციკლოპედია, ტ. 11, თბ., 1987. — გვ. 616. NASA Science Heliophysics National Space Science Data Center
ჰელიოტროპი

ჰელიოტროპი (ლათ. Heliotropium ; ბერძ. ἥλιος, hēlios — მზე და τρὀπειν, tropein — ბრუნვა) — მცენარეთა გვარი ლაშქარასებრთა ოჯახისა. ბუჩქები, ნახევრად ბუჩქები და ბალახებია. ხვეულა ყვავილედში თავმოყრილი წვრილი თეთრი ან იისფერი ყვავილები აქვთ. 220-მდე სახეობა ძირითადად გავრცელებულია ტროპიკულ და სუბტროპიკულ ზონებში. საქართველოში ჰელიოტროპის მხოლოდ 3 სახეობა იზრდება. გვხვდება მთის შუა სარტყლამდე მშრალ ქვიშნარ და ქვიან ადგილებზე. ხშირად როგორც სარეველა გზის პირას, ნათესში, ბაღსა და ბოსტანში. ზოგიერთი სახეობა (ლათ. Heliotropium europaeum და სხვ.) შეიცავს შხამიან ალკალოიდ ცინოგლოსინს. კულტურაში განსაკუთრებით ცნობილია ჰელიოტროპის სურნელოვანი და დეკორატიული ჯიშები, რომლებიც წარმოშობილნი არიან პერუში ველურად მზარდი სახეობებისაგან (ლათ. Heliotropium peruvianum და Heliotropium corymbosum). ქართული საბჭოთა ენციკლოპედია, ტ. 11, თბ., 1987. — გვ. 616. A Heliotrope at Gardener's Path Picture of Heliotropium chenopodiaceum at Chileflora
მშველიეთი

მშველიეთი (ძვ. შველიეთი) — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში. განლაგებულია მდინარეების ქსნისა და ჭურთის გამყოფი ქედის (მთის) დასავლეთ კალთაზე. სახელწოდება სავარაუდოდ წარმოსდგება სიტყვისგან "შველი". როგორც ჩანს, ამ ადგილებში უწინ ბევრი შველი და ირემი უნდა ყოფილიყო. შველიეთში ძირითადად ორი გვარი მოსახლეობდა: შერმადინები და რუსიტაშვილები. ამჟამად სოფელში მხოლოდ სამი ოჯახია დარჩენილი. სოფელში მდებარეობს წმინდა გიორგის სახელობის საყდარი და კიდევ ერთი საყდარი, სადაც ლომისობის წინა შაბათს, ივნისის თვეში ხალარჯობის დღესასწაული აღინიშნება. 2002 წლის აღწერის მონაცემებით სოფელში ცხოვრობს 13 ადამიანი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.
იენჩეპინგი

იენჩეპინგი (შვედ. Jönköping) — ქალაქი სამხრეთ შვედეთში. მისი მოსახლეობა 89 396 ადამიანს შეადგენს (2010) და ამ მხრივ შვედეთის ქალაქებს შორის მე-9 ადგილზეა. მდებარეობს შვედეთის სიდიდით მეორე ტბის — ვეტერნის სამხრეთ ნაპირზე. ქალაქ ჰუსკვარანასა და ნორაჰამართან ერთად ზრდისას იენჩეპინგმა ერთი ურბანული არეალი წარმოქმნა, რომელიც 1971 ერთ მუნიციპალიტეტშია გაერთიანებული. ქალაქი იენჩეპინგის მუნიციპალიტეტის ცენტრია, რომლის მოსახლეობაც 122 194 ადამიანია. ასევე წარმოადგენს იენჩეპინგის ლენის ცენტრს. იენჩეპინგი XIII საუკუნის ბოლოს დააარსა. მდინარე ნისანისა და ლაგანის გასწვრივ არსებული გზების გზაჯვარედინზე და ასევე ოსტერგოტლანდისა და ვესტერგოტლანდის გზებს შორის მდებარეობამ განაპირობა ის, რომ ქალაქი საკმაოდ დიდი ხნის მანძილზე ვაჭრობის ცენტრი იყო. შვედეთის ქალაქების სია ოფიციალური საიტი article Jönköping from Nordisk familjebok, (შვედური) ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
უმეო

უმეო (შვედ. Umeå) — ქალაქი ჩრდილოეთ შვედეთში. უმეოს მუნიციპალიტეტის ადმინისტრაციული ცენტრი და ვესტრებოტენის ლენის დედაქალაქი. გაშენებულია მდინარე უმეელვენზე. მდებარეობს სტოკჰოლმიდან 600 კმ-ით ჩრდილოეთით და პოლარული წრიდან 400 კმ-ით სამხრეთით. უმეო ნორლანდის რეგიონის უდიდესი და შვედეთის სიდიდით მე-12 ქალაქია, 2010 წლის მონაცემებით მისი მოსახლეობა 79 594 ადამიანს შეადგენს, მთლიანად მუნიციპალიტეტის კი 115 229-ს. 1965 წელს ქალაქში უნივერსიტეტი დაარსდა და ამ მომენტიდან მოსახლეობამ სწრაფი ზრდა იწყო, 30 წელში იგი გაორმაგდა. 2011 წლის მონაცემებით, ყოველწლიურად შენდება 700 - 8000 ახალი აპარტამენტი. უმეო შვედეთის საგანმანათლებლო, ტექნიკური და სამედიცინო კვლევების ცენტრია, ორი უნივერსიტეტითა და 30 000 სტუდენტით. 2014 წლისთვის არჩეულია ევროპის კულტურულ დედაქალაქად. პირველ წერილობით წყაროებში უმეო XIV საუკუნეშია მოხსენიებული. შვედეთის ქალაქების სია ოფიციალური საიტი დაარქივებული 2011-09-29 საიტზე Wayback Machine. Umeå Capital of Culture 2014 დაარქივებული 2008-02-24 საიტზე Wayback Machine. , official site Umeå Region, official site Umeå Tourist Office დაარქივებული 2011-10-04 საიტზე Wayback Machine. , official site
ბუროსი

ბუროსი (შვედ. Borås) — ქალაქი შვედეთში, ვესტრა-გიოტალანდის ლენში, ბუროსის მუნიციპალიტეტის ცენტრი. 2010 წლის მონაცემებით, მისი მოსახლეობა 66 273 ადამიანს შეადგენს. ბუროსი 1621 წელს მეფე გუსტავ II ადოლფმა დააარსა, რისი მიზეზიც ადგილობრივ მოვაჭრეთათვის სავაჭრო ადგილების კანონიერად მიცემა იყო. დაარსების შემდეგ ის სწრაფად ვითარდებოდა და ერთი საუკუნის თავზე მოსახლეობამ 2 000 კაცს მიაღწია. ქალაქი რამდენიმეჯერ გაანადგურა ხანძარმა — 1681, 1727, 1822 და 1827 წლებში. უძველესი ნაგებობაა ეკლესია, რომელიც ყველა ხანძარს უვნებლად გადაურჩა. ქალაქის პარკი მუნიციპალური სასამართლო ზამთრის პანორამა წყლის კოშკი შვედეთის ქალაქების სია ოფიციალური საიტი დაარქივებული 2007-08-22 საიტზე Wayback Machine. ტურიზმის ოფიციალური საიტი I Love Borås - the official cityblog დაარქივებული 2015-08-01 საიტზე Wayback Machine. ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
რუსული ვიკიპედია

რუსული ვიკიპედია (რუს. Русская Википедия) — ვიკიპედიის განყოფილება რუსულ ენაზე. გაეშვა 2001 წლის 20 მაისიდან. რუსული ვიკიპედია 2012 წლის დასაწყისისათვის 814 000 სტატიაზე მეტს შეიცავდა. 2008 წელს გახდა ზომით მე-10 ყველაზე დიდი ვიკიპედია, 2011 წლის თებერვლისთვის კი მე-8 ადგილზე გადაინაცვლა. 2011 წლის აგვისტოსთვის სტატიათა რიცხვი 750 000 -ს გადასცდა. 2011 წლის 20 სექტემბერს რუსულმა ვიკიპედიამ სტატიების რაოდენობის მხრივ უკან ჩამოიტოვა იაპონური ვიკიპედია და მე-7 ადგილზე გადაინაცვლა, მაგრამ იმავე წლის 21 ოქტომბერს მას ჰოლანდიურმა ვიკიპედიამ გაასწრო. სლავურენოვან ვიკიპედიებს შორის სიდიდით მეორეა პოლონური ვიკიპედიის შემდეგ, მიუხედავად იმისა, რომ ამ უკანასკნელს სიღრმის მაჩვენებლით რვაჯერ უსწრებს. ასევე, რუსული ვიკიპედია უდიდესია კირილიცაზე არსებულ ვიკიპედიებს შორის. 2013 წლის 11 მაისს, სტატიათა რაოდენობამ რუსულ ვიკიპედიაში 1 მილიონს მიაღწია. 2012 წლის 10 ივლისს, რუსულმა ვიკიპედიამ საიტის ერთდღიანი დახურვით პროტესტი გამოუცხადა რუსეთის დუმის მიერ კანონში შესატან ცვლილებას. დოკუმენტის მიხედვით, რუსეთში უნდა შეიქმნას აკრძალული საიტების რეესტრი, რომელშიც მოხვდება რესურსები საბავშვო პორნოგრაფიაზე, ნარკოტიკების პროპაგანდასა და თვითმკვლელობის მოწოდებაზე.რუსული ვიკიპედიის მოხალისეთა აზრით, ამ ყველაფერმა შეიძლება გამოიწვიოს მთელი რუსულენოვანი ინტერნეტის ცენზურა. (რუსული) რუსული ვიკიპედია (რუსული) რუსული ვიკიპედიის მობილური ვერსია რუსული ვიკიპედიის საელჩო ↑ „Русский раздел Википедии преодолел рубеж в 1 миллион статей“. cit.ua. Сервисные интернет технологии. May 11, 2013. დაარქივებულია ორიგინალიდან — 6 ივლისი 2014. ციტირების თარიღი: 12 May 2013. შეამოწმეთ თარიღის პარამეტრი |date=-ში (დახმარება) ↑ „ვიკიპედიის“ რუსული საიტი დროებით დაიხურა ვიკიპედია შეიცავს განყოფილებას რუსულ ენაზე Русская Википедия
აზერბაიჯანული ვიკიპედია

აზერბაიჯანული ვიკიპედია (აზერ. Azərbaycanca Vikipediya; آزربایجانجا ویکی‌پئدییا) — ვიკიპედიის განყოფილება აზერბაიჯანულ ენაზე (რედაქტირების ინტერფეისი და მთავარი გვერდი ასევე ხელმისაწვდომია სამხრეთ აზერბაიჯანული ტიტრებით). გაეშვა 2002 წელს. 2012 წლის 22 იანვრისთვის, სტატიების რაოდენობა 84 111 შეადგენდა (42-ე ადგილი), დარეგისტრირებული იყო 38 048 მომხმარებელი და ჰყავდა 9 ადმინისტრატორი. არსებობის პირველი ორი წლის თავზე სტატიების რაოდენობამ 3 000-ს მიაღწია. აზერბაიჯანულ ვიკიპედიაში მუდმივად იზრდება სტატიების რაოდენობა, თუმცა აღსანიშნავია, რომ ამჟამად ბევრი სტატია ესკიზის ფორმისაა და შეიცავს ბევრ გრამატიკულ და სინტაქსურ შეცდომას. ოფიციალური ლოგო ვიკიპედიის მე-10 დაბადების დღე 50 000 სტატია 10 000 სტატია არაბულ ანბანზე (არაოფიციალური) (აზერბაიჯანული) აზერბაიჯანული ვიკიპედია (აზერბაიჯანული) აზერბაიჯანული ვიკიპედიის მობილური ვერსია ↑ http://az.wikipedia.org/w/index.php?oldid=1 ↑ (აზერბაიჯანული)Statistika. Vikipediya. ციტირების თარიღი: 2012-01-22. ↑ (აზერბაიჯანული)Wikipedia – İndi də Azərbaycanca. Code.az. ციტირების თარიღი: 2010-11-30. ვიკიპედია შეიცავს განყოფილებას აზერბაიჯანულ ენაზე Azərbaycanca Vikipediya
ფრანგული ვიკიპედია

ფრანგული ვიკიპედია (ფრანგ. Wikipédia en français) — ვიკიპედიის განყოფილება ფრანგულ ენაზე. გაეშვა 2001 წლის 23 მარტს, ვიკიპედიის ოფიციალურად შექმნიდან 2 თვის შემდეგ. 2010 წლის 23 სექტემბერს, სტატიათა რაოდენობამ 1 მილიონს გადააჭარბა,. 2012 წლის იანვრისთვის კი 1 203 808-ზე მეტი იყო. ვიკიპედიებს შორის სტატიათა რაოდენობის მხრივ მესამე ადგილზეა ინგლისურ და გერმანულ განყოფილებებს შორის, მხოლოდ ერთი ადგილით ჩამორჩება ნიდერლანდური ვიკიპედია. მიუხედავად იმისა, რომ ფრანგული ვიკიპედიის მომხმარებელთა დიდი ნაწილი ეროვნებით ფრანგია, ასევე მნიშვნელოვანია მოხალისეთა წვლილი სხვა ფრანკოფონული ქვეყნებიდან, ძირითადად კანადიდან, ბელგიიდან, შვეიცარიიდან, მაროკოდან და ფრანკოფონული აფრიკის რამდენიმე ქვეყნიდან. (ფრანგული) რანგული ვიკიპედია (ფრანგული) ვიკიმედია საფრანგეთი (ფრანგული) ვიკიმედია კვებეკი (გერმანული)/(ინგლისური)/(ფრანგული)/(იტალიური)/ Wikimedia CH (association en Suisse) (ფრანგული) ფრანგული ვიკიპედიის მობილური ვერსია ↑ Wikipedia en français. დაარქივებულია ორიგინალიდან — 2011-12-28. ციტირების თარიღი: 2012-01-22. ↑ Wikipédia:Un million d'articles en français. ვიკიპედია შეიცავს განყოფილებას ფრანგულ ენაზე Wikipédia en français
ვირუ (პროვინცია)

ვირუ — ლა-ლიბერტადის რეგიონის პროვინცია პერუში. პროვინციის დედაქალაქია ვირუ. პროვინციის მოსახლეობა შეადგენს 67,775 ადამიანს, ფართობი — 3,218.74 კმ². (ესპანური) Municipal website დაარქივებული 2012-10-29 საიტზე Wayback Machine. ↑ (ესპანური) Portal de la Municipalidad Provincial de Virú. Portal de Virú website დაარქივებული 2012-10-29 საიტზე Wayback Machine. . Retrieved March 18, 2008.
ზაფხულის ნაბუნიაობის ზეიმი

ზაფხულის ნაბუნიობის ზეიმი — წარმართული და ზოროასტრიული ზეიმი, ყველაზე მოკლე ღამე წელიწადში. ეს დღე ევროპაში სხვადასხვა ფორმით აღინიშნება, თუმცა ყველასათვის საერთოა კოცონის დანთება და მკითხაობა. 1953 წლიდან შვედეთში „შუა ზაფხულის“ ზეიმი 19 ივლისიდან პირველივე შაბათ დღეს აღინიშნება. ისინი ძირითადად მაისის ხეს აღმართავენ და ალამაზებენ. უძველესი ტრადიციით, ღამის სეირნობიდან დაბრუნებულ ქალიშვილებს შვიდი სახეობის ყვავილი უნდა მოეკრიფათ და ბალიშის ქვეშ ამოედოთ, რათა საბედო დასიზმრებოდათ. ლატვიელები ამ დროს ლიგოს ზეიმობენ. ისლანდიაში ნაბუნიობის ღამეს 19 სხვადასხვა დაავადებისგან განკურნება მიეწერება. აღმოსავლეთ და დასავლეთ სლავები ამ დღეს ივან-კუპალას ზეიმობენ. ტრადიციის თანახმად უნდა ებანავათ, კოცონი დაენთოთ და ზედ გადამხტარიყვნენ, რათა სნე და ავადობა ცეცხლში ჩაეყარათ. მკითხაობდნენ. სწორედ ამ ღამეს უნდა გაშლილიყო გვიმრა. ფინელები იუჰანუსს უწოდებენ ამ დღეს იოანე ნათლისმცელის სახელიდან გამომდინარე. იუჰანუსი ერთ-ერთი ოფიციალური სახელმწიფო ზეიმია 1934 წლიდან. ამ დღეს აღმართავენ დროშებს. ეს დღე საეკლესიო დღესასწაულიც არის — იოანე ნათლისმცემლის ხსენების დღეა. „უჰანუსი“ ტრადიციულად 24 ივნისს აღნიშნებოდა, მაგრამ 1955 წლიდან 19 ივნისის შემდეგ პირველივე შაბათს ამთხვევენ და ხან 20 უწევს, ხან 26. ასეთივე ცვლილება მანამდე შვედეთში, ნორვეგიასა და ლატვიაშიც განხორციელდა, თუმცა არა ესტონეთში. ამ დროს სახლებს, ნავებს და ეზოებს არყის ხის ტოტებით რთავენ , დადიან საუნაში და ანთებენ დიდ კოცონს. გერმანიაში აჩაღებენ უზარმაზარ კოცონს, აწყობენ ცეკვებს და ზეიმის მონაწილები ამ კოცონზე გადახტომას ცდილობენ, მართავდნენ მსვლელობას ჩირაღდნებით. ზეიმი ნაცისტურ გერმანიაშიც კი აღინიშნებოდა. პარტიული ლიდერები ამ დღისასთვის საგანგებოდ „ცეცხლოვან სიტყვას“ ამზადებდნენ ხოლმე. პორტუგალიაში ნაბუნიობას წმინდა იოანეს დღე აღინიშნება (პორტ. Festa de São João). კათოლიკე პორტუგალიელებს სჯერათ, რომ წმ. იაონეს კოცონს გამწმენდი ძალა აქვს. „ზაფხულის ღამის სიზმარი“ — უილიამ შექსპირის პიესა, რომელსაც ორიგინალში „შუაზაფხულის ღამის სიზამრი“ ჰქვია. მიდსომარი. ოფიციალური შვედური საიტი. დაარქივებულია ორიგინალიდან — 2012-03-26. ციტირების თარიღი: 2012-01-23.
ჯონი ევანზი

ჯონათან გრანტ „ჯონი“ ევანზი (ინგლ. Jonny Evans; დ. 2 იანვარი, 1988) — ჩრდილოირლანდიელი ფეხბურთელი, „მანჩესტერ იუნაიტედისა“ და ჩრდილოეთ ირლანდიის ნაკრების მცველი. ევანზი დაიბადა ბელფასტში და ფეხბურთის თამაში დაიწყო საფეხბურთო კლუბ „გრინსფილდში“, სადაც შეამჩნიეს „მანჩესტერის“ სკაუტებმა. ის გადაიყვანეს მანჩესტერ იუნაიტედის აკადემიაში და მიეცა რამდენიმე ტურინირზე თამაშის საშუალება 2006 წლის ზაფხულში. შემდეგ გადავიდა „ანტვერპენში“, ბელგიაში, შემდეგ კი „სანდერლენდში“, სადაც დაჰყო ორი სეზონი. „მანჩესტერის“ შემადგენლობაში დებიუტი ჰქონდა 2007-08 წლების სეზონში ინგლისის საფეხბურთო ლიგის თასზე. ის მალე გახდა კლუბის ძირითადი შემადგენლობის მოთამაშე. შეგიძლიათ იხილოთ მედიაფაილები თემაზე „ჯონი ევანზი“ ვიკისაწყობში. ჯონი ევანზი — ManUtd.com ჯონი ევანზი — StretfordEnd.co.uk ჯონი ევანზი დაარქივებული 2012-11-02 საიტზე Wayback Machine. — redStat ჯონი ევანზი დაარქივებული 2009-11-14 საიტზე Wayback Machine. — irishfa.com ჯონი ევანზი — სტატისტიკა საიტზე Soccerbase.com (ინგლისური) პრემიერ ლიგის პროფილი დაარქივებული 2012-03-01 საიტზე Wayback Machine. ↑ Premier League clubs submit squad lists (PDF). Premier League (2 February 2012). დაარქივებულია ორიგინალიდან — 27 February 2012. ციტირების თარიღი: 2 February 2012. ↑ Jonny Evans. Leicester City F.C.. ციტირების თარიღი: 22 December 2018. ↑ The Independent - Sporting siblings: It's a family affair
პოლონური ვიკიპედია

პოლონური ვიკიპედია (პოლ. Wikipedia polskojęzyczna) — ვიკიპედიის განყოფილება პოლონურ ენაზე. გაეშვა 2001 წლის 26 სექტემბერს. 2012 წლის იანვრისთვის, შეიცავდა 872 000 სტატიას და წარმოადგენს მეექვსე უდიდეს ვიკიპედიას ინგლისურის, გერმანულის, ფრანგულის, ჰოლანდიურის და იტალიურის შემდეგ. სტატიათა რაოდენობით იგი უდიდესია სლავურენოვან ვიკიპედიებს შორის, ასევე უდიდესია იმ ენებს შორის, რომელიც ოფიციალური მხოლოდ ერთ ქვეყანაშია. პოლონური ვიკიპედია წარმოიშვა როგორც დამოუკიდებელი პროექტი დომენით wiki.rozeta.com.pl დაარქივებული 2006-02-13 საიტზე Wayback Machine. , მაგრამ შემდეგ, ინგლისური ვიკიპედიის დამფუძნებლების შეთავაზების საფუძველზე, 2002 წლის 12 იანვარს იგი გაერთიანდა საერთაშორისო პროექტში როგორც http://pl.wikipedia.com, ერთი წლის შემდეგ კი, 22 ნეომბერს როგორც http://pl.wikipedia.org. ამჟამად, პოლონურ ვიკიპედიას გააჩნია საკუთარი დომენიც, wikipedia.pl, რომელიც გადამისამართებულია pl.wikipedia.org-ზე. სხვა სლავურ განყოფილებებთან შედარებით, პოლონურ ვიკიპედიას სიღრმის დაბალი მაჩვენებელი აქვს (ამჟამად 14). 2011 წლის ნოემბრისთვის, პოლონურ ვიკიპედიას ოც უდიდეს ვიკიპედიას შორის სიღრმის ყველაზე დაბალი პარამეტრები ჰქონდა, ასევე მეექვსე ყველაზე დაბალი 100 000-ზე მეტი სტატიის მქონე ვიკიპედიებს შორის (ოდნავ მეტი ბასკურ ვიკიპედიაზე). სიღრმის პარამეტრი ცდილობს გაზომოს იმ თემათა სიღრმე, რომლებიც ვიკიპედიაშია გაშუქებული. სიღრმის უმაღლესი მაჩვენებელი ვიკიპედიის ამა თუ იმ განყოფილებას ენიჭება ერთ სტატიაზე ბევრ რედაქტირებათათვის და ასევე მეტ რედაქტირებათათვის სტატიათა სახელთა სივრცის გარეთ, ისეთ გვერდებში, როგორებიცაა განხილვის ან მომხმარებელთა გვერდები. 2005 წლის აგვისტოში, პოლონური ვიკიპედია პირველად გამოქვეყნდა DVD-ზე, რომელიც ჩადებული იყო ჟურნალ Enter SPECIAL-ში. ბაზარზე გამოსვლის წინ, გამომცემელს არც კი უცდია ფონდ ვიკიმედიასთან კონტაქტი და შესაბამისად, გამოცემა არალეგალურია, რადგან იგი არღვევს GNU FDL ლიცენზიებს. ასევე, ეს გამოცემა უადგილოდ იყენებდა პროგრამულ უზრუნველყოფას Microsoft Windows 98. DVD ერთობლივად მოამზადეს ვიკიმედია პოლონეთმა (Wikimedia Polska — ფონდ ვიკიმედიის პოლონური ფილიალი) და პოლონურმა გამომცემლობა ჰელიონმა. იგი შეიცავს 2006 წლის 4 ივნისამდე დაწერილ სტატიებს. გამოცემა დასრულდა 2006 წლის 24 ნოემბერს და ბაზარზე 2007 წლის ივლისში შევიდა, სადაც ის 39 ზლოტი ღირს. (პოლონური) პოლონური ვიკიპედია (პოლონური) პოლონური ვიკიპედიის მობილური ვერსია ↑ 1.0 1.1 List of Wikipedias - Meta ↑ Wydawnictwo Helion, księgarnia helion.pl - Książka "Wikipedia" ვიკიპედია შეიცავს განყოფილებას პოლონურ ენაზე polska Wikipedia
ინგლისური კოკერ-სპანიელი

ინგლისური კოკერ-სპანიელი (ინგლ. English Cocker Spaniel) — ძაღლის ჯიში, რომელიც ხელოვნური მეთოდით გამოიყვანეს XIX საუკუნეში. ამ ძაღლის შექმნის პირველადი მიზანი იყო იდეალური სანადირო ძაღლის შექმნა. 1902 წელს ის ოფიციალურად აღიარეს ძაღლის ჯიშად. თანამედროვე ინგლისური კოკერ-სპანიელი ძლიერ შეიცვალა პირვანდელ მდგომარეობასთან შედარებით. განვითარებული აქვთ ძლიერი ყნოსვა და მხედველობა. თავი დიდი და სწორი აქვს, თვალები მრგვალი, მუქი, გრძელი ყურები დაბლა აქვს ჩამოწეული. ბეწვი საშუალო ზომისაა და ფუმფულაა. კარგად ცურავს. ინგლისური კოკერ-სპანიელის სიცოცხლის ხანგრძლივობა დაახლოებით არის 11-12 წელი. ვიკისაწყობში არის გვერდი თემაზე: ინგლისური კოკერ-სპანიელი ინფორმაცია ინგლისური კოკერ-სპანიელის შესახებ დაარქივებული 2020-01-18 საიტზე Wayback Machine. (რუსული)
ნიდერლანდური ვიკიპედია

ნიდერლანდური ვიკიპედია (ნიდერლ. Nederlandstalige Wikipedia) — ვიკიპედიის განყოფილება ნიდერლანდურ ენაზე. 2011 წლის დეკემბრის მონაცემებით, იგი მეოთხე უდიდესი ვიკიპედიაა და შეიცავს 1 016 000 სტატიას. ამავე დროს ის მეოთხე ვიკიპედია იყო, რომლის სტატიებმაც 1 მილიონს გადააჭარბა, ინგლისური, გერმანული და ფრანგული ვიკიპედიების შემდეგ. ნიდერლანდური ვიკიპედია 2001 წლის 19 ივნისს გაეშვა და 2005 წლის 14 ოქტომბერს სტატიათა დაოდენობამ 100 000-ს მიაღწია. მან ოდნავ გადაასწრო მეექვსე უდიდეს განყოფილებას, პოლონურ ვიკიპედიას, მაგრამ შემდეგ მერვე ადგილზე გადაინაცვლა. 2006 წლის 1 მარტს, ერთ დღეში დაეწია შვედურ და იტალიურ ვიკიპედიებს და მეექვსე ადგილზე გადაინაცვლა. 2008 წლის 30 ნოემბერს შეიქმნა 500 000-ე სტატია. 2006 წელს, Multiscope-ს კვლევების ჯგუფის თანახმად, ნიდერლანდური ვიკიპედია დასახელდა მესამე საუკეთესო ნიდერლანდურენოვან საიტად Google-სა და Gmail-ის შემდეგ. ნიდერლანდურ ვიკიპედიას უმსხვილესი მაჩვენებელი აქვს 10 უდიდეს ვიკიპედიას შორის ამ ენაზე მოლაპარაკე ადამიანებზე სტატიათა რაოდენობის გადაანგარიშებით. 2006 წლის მაისის დასაწყისში, ერთ დღეში საშუალოდ 1 000 სტატია იქმნებოდა, მაგრამ ამის შემდეგ ეს მაჩვენებელი დაეცა და დღეში 250 სტატიას შეადგენდა. უდიდესმა მაჩვენებელმა 2007 წლის სექტემბერში მიაღწია, როდესაც დღეში საშუალოდ 2 000 ახალი სტატია იქმნებოდა. მიუხედავად ამისა, ეს რიცხვი ყოველთვის უბრუნდებოდა მინიმალურ მაჩვენებელ 250-ს. 2011 წლის ოქტომბერში, რამდენიმე ბოტმა 11 დღეში 80 000 ახალი სტატია შექმნა (სტატიათა მთლიანი რაოდენობის 10%). ნიდერლანდური ვიკიპედიის მემილიონე სტატია 2011 წლის დეკემბერში შეიქმნა, მას შემდეგ, რაც ბოტების აქტიურობის მეორე ტალღის შედეგად 10 დღეში 100 000 ახალი სტატია შეიქმნა. (ნიდერლანდური ენა) ნიდერლანდური ვიკიპედია (ნიდერლანდური ენა) ნიდერლანდური ვიკიპედიის მობილური ვერსია ↑ 500.000e artikel (website in Dutch language), retrieved December 7, 2008 ↑ Nederlandse Wikipedia groeit als kool (Website in Dutch Language), Recovered 27 December 2006 ↑ List of Wikipedias on 20 October 2011 ↑ List of Wikipedias on 31 October 2011 ↑ Statistics of the Dutch Wikipedia on nl.wikipedia.org, retrieved October 21, 2011 ვიკიპედია შეიცავს განყოფილებას ნიდერლანდურ ენაზე Nederlandstalige Wikipedia
ულტრავიოლეტი

ულტრავიოლეტი (ინგლ. Ultraviolet) — რეჟისორ კურტ ვიმერის ფანტასტიკური ეკშენი. ფილმში მონაწილეობენ: მილა იოვოვიჩი და კემერონ ბრაიტი. ჩრდილოეთ ამერიკაში ფილმის პრემიერა გაიმართა 2006 წლის 3 მარტს. 2006 წლის 27 ივნისს ფილმი გამოვიდა DVD და Blu-Ray დისკზე. Rotten Tomatoes-ის მიმოხილვაში კინოკრიტიკოსთა 69 წევრიდან მხოლოდ შვიდმა კრიტიკოსმა მისცა დადებითი შეფასება ფილმს. „ულტრავიოლეტი არის გაუგებარი და დავიწყებადი სამეცნიერო-ფანტასტიკური თრილერი, ყოველიმხრივ სუსტი ნამუშევარი“, ასე შეფასდა ფილმი Rotten Tomatoes-ის საიტზე. XXI საუკუნის დასასრული. დედამიწაზე ადამიანებსა და ადამიან-ვამპირებს შორის ომი მძვინვარებს. მსოფლიო განწირულია ბიოტექნოლოგიური ლაბორატორიაში მომხდარი ავარიის შემდეგ, სადაც აწარმოებდნენ ზეჯარისკაცებს შექმნას. ვირუსი მალევე გადააქცევს ადამიანს დაუმარცხებელ არსებად. გლობალური ეპიდემიის მსხვერპლი აჯანყებულები, იბრძვიან უკანასკნელ წუთებამდე. მათ შორისაა ვიოლეტი, რომელიც ცდილობს თავისი მისიის შესრულებას. ოფიციალური საიტი „ულტრავიოლეტი“ — კინოფილმების ინტერნეტ-მონაცემთა ბაზა (ინგლისური) „ულტრავიოლეტი“ — Allmovie-ზე „ულტრავიოლეტი“ — Rotten Tomatoes „ულტრავიოლეტი“ — Box Office Mojo-ზე ↑ Ultraviolet (2006). Rotten Tomatoes. ციტირების თარიღი: August 14, 2009. ↑ http://www.rottentomatoes.com/m/10004504-ultraviolet/
კრისტიანსტადი

კრისტიანსტადი (შვედ. Christianstad) — ქალაქი, რომელიც მდებარეობს კრისტიანსტადის მუნიციპალიტეტში, სკონეს ლენში, შვედეთში. 2010 წლის აღწერის მიხედვით მისი მოსახლეობა შეადგენს 35,711 სულს. ბოლო თხუთმეტი წლის განმავლობაში ის სასაზღვრო სოფლიდან გადაიქცა კომერციულ ცენტრად, რომელიც იზიდავს ვიზიტორებს ჩრდილო-აღმოსავლეთ სკანიიდან, დასავლეთ ბლეკინგიდან და ჩრდილოეთ ესტერლენიდან. "Stora kronohuset" სიტიჰოტელი მეტროს სადგური ქალაქის კარიბჭე შვედეთის ქალაქების სია კრისტიანსტადის მუნიციპალიტეტი დაარქივებული 2008-12-04 საიტზე Wayback Machine. - ოფიციალური საიტი Using Waste, Swedish City Cuts Its Fossil Fuel Use ↑ 1.0 1.1 1.2 Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
ჰიმენოპლასტიკა

ჰიმენოპლასტიკა - საქალწულე აპკის აღდგენაა ქირურგიული მეთოდით. მისი ორი მეთოდი არსებობს: ხანმოკლე და ხანგრძლივი. ხანმოკლე ჰიმენოპლატიკა გამოიყენება იმ შემთხვევაში, როდესაც შედეგი საჭიროა უახლოესი 7-10 დღის განმავლობაში. ასეთ დროს უბრალოდ საქალწულე აპკის ნარჩენები მიეკერება ერთმანეთს, გარკვეულ პერიოდში ნაკერი გაიწოვება და აპკის ნარჩენები უბრუნდება საწყის მდგომარეობას. ოპერაცია ტარდება როგორც ადგილობრივი, ასევე ზოგადი გაუტკივარებით. სრულყოფილი შეხორცება, როგორც წესი, არ ხდება, ამიტომ ეფეტქი ხანმოკლეა. ხანგრძლივი ჰიმენოპლასტიკა ხდება საშოს შესავალში არსებული ქსოვილების ხარჯზე. ეს ოპერაცია გაცილებით უფრო რთულია, მაგრამ საქალწულე აპკის სრულყოფილ და ხანგრძლივ აღდგენას გულისხმობს. ძირითადად, ტარდება ნარკოზის ქვეშ. Hymenoplasty Surgery დაარქივებული 2012-01-18 საიტზე Wayback Machine. slideshow of before and after pictures of a hymenoplasty surgery. Designer vaginas, SMH article describes a private clinic in New Zealand offering hymenorrhaphy and other appearance gynaecology procedures. Pediatrics article discusses healing of hymen injuries. NewHymen.dk დაარქივებული 2012-03-12 საიტზე Wayback Machine. - information and counselling on hymen surgery in the context of tradition and family pressure.